Πάπας Πίος Α΄

Ο Πάπας Πίος Α΄ (πέθανε περί το 154) ήταν σύμφωνα με το Annuario Pontificio επίσκοπος της Ρώμης περίπου από το 142 μέχρι τον θάνατο του.Herbermann, Charles, ed. (1913). "Pope St. Pius I". Catholic Encyclopedia. New York: Robert Appleton Company Η χρονολογία της έναρξης της παποσύνης του τοποθετείται μεταξύ των ετών 142-146 και του θανάτου του αντίστοιχα μεταξύ των ετών 157-161.Annuario Pontificio per L'anno 2012. Vatican City. 2012. σ. 8 Την περίοδο της παπικής του εξουσίας αντιτάχθηκε τόσο απέναντι στους Βαλεντινιανούς όσο και απέναντι στους Γνωστικούς. Η Ρωμαιοκαθολική εκκλησία τον θεωρεί Άγιο και η μνήμη του εορτάζεται στις 11 Ιουλίου αν και θεωρείται ασαφές αν πέθανε ως Μάρτυρας.

Βιογραφία

Ο Πίος γεννήθηκε στα τέλη του 1ου αιώνα μ.Χ. στην Ακυληία, στην βόρεια Ιταλία.Hoever, Hugo, ed. (1955). Lives of the Saints, For Every Day of the Year. New York: Catholic Book Publishing. σ. 263 Ο πατέρας του σύμφωνα με το Liber Pontificalis ήταν γνήσιος Ιταλός γηγενής από την Ακυληία και ονομαζόταν Ρούφινος.Platina (2008). D'Elia, Anthony F. (ed.). Lives of the Popes: Antiquity, Volume 1. Harvard University Press. σ. 79Ed. Duchesne, I, 132 Τα έργα του 2ου αιώνα μ.Χ. Muratorian Canon και Catalogus Liberianus τον καταγράφουν σαν αδελφό του Ερμά, συγγραφέα του πασίγνωστου έργου Ποιμήν.Preuschen, Erwin, ed. (1910). Analecta, Volume1. Tübingen: J. C. B. MohrEd. Duchesne, "Liber Pontificalis, I, 5." Ο συγγραφέας του έργου αφηγείται ως πρώην δούλος κάτι που δείχνει ότι τόσο ο Ερμάς όσο και ο Πίος ήταν εκείνη την εποχή ελεύθεροι, σαν πρώην σκλάβοι ανήκαν σε οικογένεια χαμηλής τάξης Πληβείων.Catholic University of America (1967). New Catholic Encyclopedia, Volume 11. New York : McGraw-Hill. σ. 393

Σύμφωνα με την Καθολική παράδοση ο Πίος Α΄ ήταν επίσκοπος Ρώμης την εποχή που κυβερνούσαν την αυτοκρατορία ο Αντωνίνος ο Ευσεβής και ο Μάρκος Αυρήλιος. Θεωρείται ο ένατος διάδοχος του Αγίου Πέτρου και ο πρώτος που διέταξε να τελείται η εορτή του Πάσχα μόνο κάθε Κυριακή. Αν και θεωρείται από πολλούς ο επίσκοπος που εξέδωσε το Liber Pontificalis στην πραγματικότητα έγινε για πρώτη φορά αυτό στις αρχές του 6ου αιώνα μ.Χ. Ο Πίος Α΄ ανήγειρε επίσης την αρχαιότερη εκκλησία στην Ρώμη, την Σάντα Πουντεντσιάνα. Ο Ιουστίνος ο Μάρτυρας δίδαξε το χριστιανικό δόγμα στην Ρώμη στην διάρκεια της επισκοπής του Πίου Α΄, η αφήγηση για το μαρτύριο του Ιουστίνου δεν καταγράφει το όνομα του Πίου αν και αυτό δεν είναι βέβαιο επειδή ήταν πολύ σύντομη.https://www.newadvent.org/fathers/0133.htm Οι αιρετικοί Βαλεντίνος, Κέρδων και Μαρκίων επισκέφτηκαν την Ρώμη την εποχή του Πίου Α΄ και αφορίστηκαν όλοι.Delaney, John J. (2005). Dictionary of Saints (2nd ed.). New York: Image/Doubleday Το γεγονός αυτό χρησιμοποιείται ως επιχείρημα για την πρωτοκαθεδρία της Ρώμης από τον 2ο αιώνα μ.Χ. Υπάρχουν κάποιες εικασίες ότι ο Πίος Α΄ ήταν Μάρτυρας παράλληλα με τον Ιουστίνο, αυτό εμφανίζεται στις πρώτες εκδόσεις της Ρωμαϊκής Επεξήγησης. Η πρόσφατη αναθεώρηση στο Ρωμαϊκό Λειτουργικό (1969) κατέληξε στο συμπέρασμα ότι δεν υπάρχει λόγος να θεωρείται Μάρτυρας και το όνομα του δεν αναφέρεται στην τρέχουσα Ρωμαϊκή Μαρτυρολογία.Calendarium Romanum. Libreria Editrice Vaticana. 1969. σ. 129Martyrologium Romanum. Typis Vaticanis. 2004

Παραπομπές

Πηγές

Hoever, Hugo, ed. (1955). Lives of the Saints, For Every Day of the Year. New York: Catholic Book Publishing. 
Platina (2008). D'Elia, Anthony F. (ed.). Lives of the Popes: Antiquity, Volume 1. Harvard University Press.

Κατηγορία:Πάπες
Πίος Α΄
Κατηγορία:Πάπες 2ου αιώνα